Biolojia ni sayansi asilia inayohusu utafiti wa uhai na viumbehai, kama vile mimea, wanyama, kuvu (kama uyoga), bakteria na virusi, na jinsi vinavyohusiana kati yao na katika mazingira yao, pamoja na muundo wao, kazi, ukuaji, asili, mageuko, uenezi, na nadharia ya uainishaji. Biolojia ni somo kubwa mno lenye matawi, mada na masomo mengi. Miongoni mwa mada muhimu zaidi kuna kanuni unganishi tano ambazo zinasemekana kuwa misingi yenye hakika na dhahiri ya biolojia ya kisasa: Seli ni vitengo vya msingi vya uhai Spishi mpya na sifa bainishi za kurithiwa hutokana na mageuko Jeni ni vitengo vya msingi vya urithi Kiumbe kitadhibiti mazingira yake ya ndani kudumisha hali thabiti na imara Viumbe hai hula na kugeuza nishati. Masomo madogo ya biolojia yanatumika kwenye msingi wa kipimo kinachotumiwa kufanya utafiti wa viumbe na mbinu zinazotumika kwa utafiti wao: zoolojia inachunguza wanyama botania inachunguza mimea mikrobiolojia inachunguza bakteria na viumbehai vidogo sana.